b'\n_START_ARTICLE_\nGuerra Civil del Congo\n_START_SECTION_\nOr\xc3\xadgens\n_START_PARAGRAPH_\nEl Regne del Congo va arribar al seu apogeu durant el regnat del seu rei m\xc3\xa9s poder\xc3\xb3s Garcia II. El rei Garcia II havia arribat al poder despr\xc3\xa9s de la mort del seu germ\xc3\xa0, \xc3\x81lvaro VI, a qui havia ajudat a apoderar-se del tron de Congo de la Casa de Kimpanzu. Junts, els germans van forjar una nova dinastia anomenada Nlaza kanda, per tant Kinlaza. L\'ascensi\xc3\xb3 d\'aquesta dinastia, que va tra\xc3\xa7ar la seva legitimitat al tron maternalment enfront del pedigr\xc3\xad patern de la Casa de Kimpanzu i la Casa de Nsundi, va ser rebuda amb hostilitat des dels inicis.Els reclamants rivals per al tron del Congo, aleshores l\'estat m\xc3\xa9s poder\xc3\xb3s de l\'\xc3\x80frica Central, s\'uniren darrere de Kimpanzu. Quan el rei Garc\xc3\xadia II va arribar al poder, els Kimpanzu van arrelar al comtat de Soyo donant suport als altres partidaris Nsundi i Kimpanzu de l\'interior del Congo mentre reclamaven el t\xc3\xadtol de Pr\xc3\xadnceps i despr\xc3\xa9s grans pr\xc3\xadnceps. Al final del regnat de Garcia, Soyo era completament independent del Congo i hi havia una hostilitat oberta entre la Casa de Kinlaza i la Casa de Kimpanzu, incloses trames sobre la vida del rei i els compromisos militars.\n_START_SECTION_\nDescens cap a la guerra\n_START_PARAGRAPH_\nEl 1661, el rei Garcia II, va morir deixant el tron al seu segon fill Ant\xc3\xb3nio. El rei Ant\xc3\xb3nio I era decidit a eliminar els portuguesos d\'Angola, ja que havien estat una espina clavada al costat del Congo des de 1622. El reconeixement del rei Garc\xc3\xada II d\'ajudar els holandesos en la seva curta guerra amb Portugal sobre el port de Luanda havia sortit malament. Ara Portugal era m\xc3\xa9s forta que mai amb el control de Luanda, font dels diners de les clo\xc3\xafsses nzimbu del Congo, usades com a moneda. M\xc3\xa9s i m\xc3\xa9s, el Congo va haver de confiar en el suport holand\xc3\xa8s, que no era tan proper amb Soyo com a competidor. Aquests esdeveniments van configurar el successor de Garcia II, Ant\xc3\xb3nio I, en una agenda completament antiportuguesa.\n_START_SECTION_\nIntervenci\xc3\xb3 de Soyo al Congo\n_START_PARAGRAPH_\nLa batalla de Mbwila no va provocar un canvi dr\xc3\xa0stic en les fronteres de l\'\xc3\x80frica Central. El Congo i Angola no tenien m\xc3\xa9s control sobre aquest assentament remot que abans de la batalla. El partit que va prosperar a conseq\xc3\xbc\xc3\xa8ncia de la derrota del Congo va ser el comtat de Soyo, on es trobaven molts partidaris de Kimpanzu. Soyo, governat pel kanda Silva, havia donat refugi als Kinpazu que s\'amagava a la regi\xc3\xb3 de Luvota al sud. Sense una forta oposici\xc3\xb3 al Congo, els da Silva van poder imposar la seva voluntat als dos reclamants Kinlaza i Kimpanzu al tron.\n_START_SECTION_\nInici de la intervenci\xc3\xb3 de Soyo\n_START_PARAGRAPH_\nEl rei Alfons II del Congo i Nkondo, per no confondre\'s amb el Alfons II del Congo del segle XVI, va prendre el tron despr\xc3\xa9s de la mort d\'Ant\xc3\xb3nio I. L\'ascensi\xc3\xb3 d\'Afonso, partidari dels Kimpanzu, va jugar en els plans de Soyo. Els Kinlaza van actuar r\xc3\xa0pidament contra ell i el van obligar a abdicar en \xc3\x81lvaro VII. El rei deposat va fugir cap a Nkondo, on va continuar reclamant la corona del Congo.\n_START_SECTION_\nInvasions del Congo (1666 i 1669)\n_START_PARAGRAPH_\nEl rei \xc3\x81lvaro VII va resultar ser un tir\xc3\xa0, odiat tant pels rivals pol\xc3\xadtics com per la gent comuna. En un moviment sense precedents, Soyo va marxar asobre la capital i va ajudar la poblaci\xc3\xb3 en el derrocament i l\'assassinat d\'\xc3\x81lvaro VII. En juny fou elegit un altre rei Kinlaza. Aquesta vegada, les eleccions es durien a terme sota els auspicis de Soyo. \xc3\x81lvaro VIII va ser escollit pel tron i va governar durant tres anys. Va permetre als portuguesos buscar or en el seu regne, per\xc3\xb2 no hi havia or ni plata al regne. La Casa de Kinlaza va mantenir el control t\xc3\xa0cit del tron, per\xc3\xb2 Soyo va demostrar ser el veritable amo del regne._NEWLINE_El rei Pedro III, un altre partidari Kinlaza amb menys simpatia vers Soyo, va arribar al poder al gener de 1669. Soyo va enviar una for\xc3\xa7a una vegada m\xc3\xa9s al Congo i va treure el rei del poder. Aquesta vegada, els da Silvas col\xc2\xb7locarien un governant Kimpanzu al tron. El rei Pedro III va fugir a Lemba (tamb\xc3\xa9 coneguda com a Mbula o Bula), per\xc3\xb2 aquest no seria el final de les seves relacions al Congo.\n_START_SECTION_\nFi de la intervenci\xc3\xb3 de Soyo\n_START_PARAGRAPH_\nEl rei \xc3\x81lvaro va ser posat al poder per Soyo amb l\'esperan\xc3\xa7a que un Kimpanzu pogu\xc3\xa9s ser m\xc3\xa9s f\xc3\xa0cil de controlar. No obstant aix\xc3\xb2, fins i tot entre els Kimpanzu, els nobles comen\xc3\xa7aven a ressentir-se de la intromissi\xc3\xb3 de Soyo al Congo. En 1670 \xc3\x81lvaro IX va ser destronat per Rafael I, el marqu\xc3\xa8s de Mpemba. A difer\xc3\xa8ncia del rei anterior, Rafael I era un Kinlaza i no estava disposat a deixar-se controlar pels Silvas.\n_START_SECTION_\nSaqueig de S\xc3\xa3o Salvador\n_START_PARAGRAPH_\nEls Kimpanzu van continuar governant el regne malgrat la seva t\xc3\xa8nue situaci\xc3\xb3. Les prov\xc3\xadncies m\xc3\xa9s poderoses com Nsundi i Mbata es van separar, i el poder del rei va disminuir mentre el comer\xc3\xa7 es va repartir a zones m\xc3\xa9s estables fora del Congo, com Soyo i Loango. El rei Rafael I fou succe\xc3\xaft pel marqu\xc3\xa8s de Nkondo, Alfons III del Kongo. Va regnar molt poc temps abans de l\'ascens del rei Daniel I. El rei Daniel I va regnar quatre anys abans que els Kinlaza fessin una \xc3\xbaltima jugada desastrosa per al tron. El rei destitu\xc3\xaft Pedro III va marxar a S\xc3\xa3o Salvador amb mercenaris jaga, donant lloc a una batalla que va matar al rei Daniel I i va destruir la major part de la ciutat  el 1678. La destrucci\xc3\xb3 de la capital va obligar als reclamants d\'ambd\xc3\xb3s costats del conflicte a dominar les fortaleses de les muntanyes. Els Kinlaza es va retirar a Mbula mentre que els Kimpanzu tenia la seva seu a Mbamba Luvota al sud de Soyo. S\xc3\xa3o Salvador es va convertir en el lloc de pasturatge dels animals salvatges, on es coronaven els reclamants rivals, despr\xc3\xa9s es van retirar abans de provocar l\'ira dels partidaris de l\'oposici\xc3\xb3. Fins i tot despr\xc3\xa9s del seu reassentament, la ciutat mai no tornaria a tenir la seva import\xc3\xa0ncia.\n_START_SECTION_\nRegne dividit\n_START_PARAGRAPH_\nSense un centre per al comer\xc3\xa7 i la pol\xc3\xadtica, el poder\xc3\xb3s regne va deixar d\'existir durant dues d\xc3\xa8cades. Aix\xc3\xb2 no va evitar que els partidaris intentessin matar-se m\xc3\xbatuament. El rei Pedro III va ser assassinat el 1680 sota un estendard de treva per Manuel de N\xc3\xb3brega en venjan\xc3\xa7a per la mort del seu germ\xc3\xa0, el rei Daniel I. El rei Pedro III fou succe\xc3\xaft pel seu germ\xc3\xa0 petit, Jo\xc3\xa3o II.  El rei Jo\xc3\xa3o II va lluitar incansablement per dominar un altre basti\xc3\xb3 Kinlaza, Kibangu, per\xc3\xb2 va ser in\xc3\xbatil. Kibangu eventualment va caure a forces des d\'una posici\xc3\xb3 contr\xc3\xa0ria a la successi\xc3\xb3 de Manuel I de Kibangu. Dos germans del kanda \xc3\x81gua Rosada, producte d\'un pare Kimpanzu i mare Kinlaza, van enderrocar Manuel en 1688. El germ\xc3\xa0 m\xc3\xa9s gran, el rei \xc3\x81lvaro X, va governar la fortalesa de la muntanya fins a la seva mort el desembre de 1695. Seria el seu germ\xc3\xa0, Pedro IV, quei vetllaria per la restauraci\xc3\xb3 del Congo. Mentrestant, Manuel de N\xc3\xb3brega, germ\xc3\xa0 del rei Daniel I, va governar Mbamba Lovata en nom dels Kimpanzu i amb la sanci\xc3\xb3 de la poderosa reina Suzana de N\xc3\xb3brega. Manuel de N\xc3\xb3brega va usar el poder de Soyo per fer la guerra a tots els partidaris Kinlaza  al seu abast, incloent la reina Ana Afonso de Le\xc3\xa3o, la matriarca dels Kinlaza.\n_START_SECTION_\nAntonians\n_START_PARAGRAPH_\nEnmig de la Guerra Civil del Congo (i potser tamb\xc3\xa9 per aix\xc3\xb2) es va desenvolupar un moviment religi\xc3\xb3s dirigit per ua jove noble de la vall de Mbidizi. Nascuda Beatriz Kimpa Vita, la fam\xc3\xadlia de la jove vivia en l\'\xc3\xa0mbit d\'influ\xc3\xa8ncia dels Kinlaza. Va afirmar ser posse\xc3\xafda per l\'esperit de Sant Antoni, d\'aqu\xc3\xad el nom del moviment.  Va afirmar que Sant Antoni va acudir a ella en visions i va declarar que la seva missi\xc3\xb3 era reunir el regne del Congo. M\xc3\xa9s endavant va viatjar a cadascuna de les fortaleses muntanyenques dels Kinlaza (Kibangu i Bula) Va proclamar que la seva missi\xc3\xb3 era persuadir els diferents reclamants per reassentar-se a S\xc3\xa3o Salvador i acabar amb el vessament de sang. Despr\xc3\xa9s d\'haver estat rebutjat per tots ells, va reunir els seus seguidors i va marxar cap a les ru\xc3\xafnes de l\'antiga capital a l\'octubre o novembre de 1704. Amb l\'assist\xc3\xa8ncia i protecci\xc3\xb3 de Pedro "Kibenga" Constantino da Silva, un bel\xc2\xb7lic\xc3\xb3s mig Kimpanzu-mig da Silva nominalment lleial a Pedro IV, Dona Beatriz va creuar del mer fanatisme religi\xc3\xb3s a la responsabilitat pol\xc3\xadtica. El rei Pedro IV, a inst\xc3\xa0ncies dels missioners caputxins, havia detingut Dona Beatriz per heretgia i la va cremar a la foguera. Aleshores el rei Pedro marx\xc3\xa0 a prendre S\xc3\xa3o Salvador i va reunificar el regne amb \xc3\xa8xit.\n_START_SECTION_\nBatalla de Mbula\n_START_PARAGRAPH_\nEls derrotades antonians van fugir a Bula i van buscar l\'ajuda de Jo\xc3\xa3o II, qui encara s\'havia negat a recon\xc3\xa8ixer a qualsevol rei del Congo que no fos ell mateix. El rei Jo\xc3\xa3o II va marxar amb les seves forces al sud per veure si podia guanyar alguna cosa a costa de Pedro IV. El dia 4 d\'octubre, dia de Sant Francesc els ex\xc3\xa8rcits de Jo\xc3\xa3o II i Pedro IV es van enfrontar al territori de Mbula. El rei Pedro IV va guanyar un alter cop i Jo\xc3\xa3o II va marxar cap a Lemba. El rei Pedro IV va proclamar Sant Francesc com el seu salvador i va reanomenar la seva base S\xc3\xa3o Francisco de Kibangu.\n_START_SECTION_\nFi de la guerra\n_START_PARAGRAPH_\nDespr\xc3\xa9s d\'aquestes batalles, Pedro es va dedicar a reunificar el Congo i fer la pau entre els Kinlaza i els Kimpanzu. Va donar un perd\xc3\xb3 general a tot els kimpanzu. Manuel Makasa, el germ\xc3\xa0 m\xc3\xa9s jove de Kibenga, esdevingu\xc3\xa9 gendre i hereu de Pedro.  El rei Pedro va morir en 1718 deixant un regne almenys parcialment reunificat amb la seva capital a S\xc3\xa3o Salvador. El pr\xc3\xadncep Manuel Masaka esdevingu\xc3\xa9 rei amb el nom de Manuel II del Congo. Despr\xc3\xa9s d\'ells Garcia IV Nkanga a Mvemba va succeir-lo pac\xc3\xadficament al tron segons l\'acord de comprom\xc3\xads de Pedro. El rei Garcia IV era membre de la facci\xc3\xb3 Mbula de Kinlaza. Despr\xc3\xa9s d\'ell, els Kinlaza de Bula va deixar de fer reclamacions independents per al tron del Congo. Els descendents del rei Pedro IV van romandre a Kibangu reclamant el t\xc3\xadtol de pr\xc3\xadncep, per\xc3\xb2 mai van pressionar per convertir-se en rei del Congo. La pau va regnar m\xc3\xa9s o menys durant els propers 50 anys amb molt pocs intervals. El tron va girar principalment entre els Kinlaza de l\'est i els Kimpanzu de l\'oest. Malgrat l\'assentament i la restauraci\xc3\xb3 de la monarquia, el Congo era molt lluny dels seus dies de gl\xc3\xb2ria. Mai va recuperar el seu protagonisme econ\xc3\xb2micament o pol\xc3\xadticament, desintegrant-se en feus que reconeixen al rei del Congo, per\xc3\xb2 que no estaven veritablement sota el seu control.'